ఎవర్‌గ్రాండే గ్రూప్

ఎవర్‌గ్రాండే గ్రూప్ లేదా ఎవర్‌గ్రాండే రియల్ ఎస్టేట్ గ్రూప్ (గతంలో హెంగ్డా గ్రూప్) చైనా అమ్మకాల ద్వారా రెండవ అతిపెద్ద ఆస్తి డెవలపర్,దీనిని 1996 లో గ్వాంగ్‌జౌలో జు జియాన్ స్థాపించారడు.  ప్రస్తుతం, ఇది చైనాలోని 280 నగరాల్లో 1,300 కి పైగా ప్రాజెక్టులను కలిగి ఉంది. చైనా రియల్‌ ఎస్టేట్‌ మార్కెట్‌లో 2శాతం వాటా ఈ గ్రూపుకి ఉన్నది, ఈ గ్రూప్ 2016 లో ఫార్చ్యూన్ గ్లోబల్ 500 జాబితాలో ప్రవేశించింది మరియు 2020 లో 152 వ స్థానంలో ఉంది.సెప్టెంబర్ 2021 లో, సరఫరాదారులు, రుణదాతలు మరియు పెట్టుబడిదారులకు ఎవర్‌గ్రాండే మొత్తం 1.9665 ట్రిలియన్ యువాన్‌ల (300 బిలియన్ యుఎస్ డాలర్లకు పైగా) రుణపడి ఉన్నది. ఇది చైనా జిడిపిలో దాదాపు 2%  కి సమానం . జూన్ 30, 2021 న ప్రకటించిన ఎవర్‌గ్రాండే మధ్య సంవత్సర ఆర్థిక నివేదికలో ఎవర్‌గ్రాండే నికర రుణ నిష్పత్తి 99.8%కి చేరుకుందని తేలింది.ఈ సంస్థ జారీ చేసిన బాండ్లపై సెప్టెంబర్‌ 23నాటికి కట్టాల్సిన 80 మిలియన్‌ డాలర్ల వడ్డీని నగదు కొరత కారణముగా   చెల్లించలేనని ప్రకటించింది.

చరిత్ర 
గతంలో హెంగ్డా గ్రూప్ అని పిలువబడే ఎవర్‌గ్రాండేను 1996 లో దక్షిణ చైనా నగరమైన గ్వాంగ్‌జౌలో జు జియాన్ స్థాపించారు,  జుడావో గార్డెన్‌లో ఒకప్పుడు గ్వాంగ్‌జౌ యొక్క అత్యంత ప్రజాదరణ పొందిన రియల్ ఎస్టేట్ వ్యాపారం చేసిన గ్వాంగ్‌జౌ పెంగ్డా ఇండస్ట్రియల్ కో, లిమిటెడ్ జనరల్ మేనేజర్ జు జియాన్ తన పోస్ట్‌ని వదిలేసి తన వ్యాపారాన్ని ప్రారంభించాడు. 1997 లో, ఎవర్‌గ్రాండే రియల్ ఎస్టేట్ , గ్వాంగ్‌జౌలోని మొదటి భూమిని బిడ్డింగ్, వేలం మరియు లిస్టింగ్ ద్వారా విక్రయించింది. 1999 లో, ఎవర్‌గ్రాండే రియల్ ఎస్టేట్ గ్వాంగ్‌జౌలోని మొదటి పది స్థానిక రియల్ ఎస్టేట్ డెవలపర్‌లలో ఒకటిగా మారింది. 2000 లో, అదే సమయంలో గ్వాంగ్‌డాంగ్ ప్రావిన్స్‌లో బహుళ రియల్ ఎస్టేట్ ప్రాజెక్టులను నిర్వహించడం ప్రారంభించింది. 2006 లో, ఇది జాతీయ మార్కెట్‌లోకి ప్రవేశిస్తున్నట్లు ప్రకటించింది. అక్టోబర్ 2009 లో కంపెనీ హాంకాంగ్ స్టాక్ ఎక్స్ఛేంజీలో ప్రారంభ పబ్లిక్ ఆఫర్‌లో $ 722 మిలియన్లను సేకరించింది .ఎవర్‌గ్రాండే రియల్ ఎస్టేట్ నవంబర్ 13, 2013 నుండి జనవరి 23, 2014 వరకు, దాని అనుబంధ సంస్థల ద్వారా మార్కెట్లో మొత్తం సుమారు 402 మిలియన్ హువా జియా షేర్లను కొనుగోలు చేసినట్లు ప్రకటించింది,జూన్ 2016 లో, ఎవర్‌గ్రాండే రియల్ ఎస్టేట్ గ్రూప్ అధికారికంగా తన పేరును చైనా ఎవర్‌గ్రాండ్ గ్రూప్‌గా మార్చుకుంది, రియల్ ఎస్టేట్ నుండి వైవిధ్యీకరణకు దాని వ్యాపారాన్ని విస్తరించినది.2017 లో, ఎవర్‌గ్రాండే స్టాక్స్, షేర్ ధర, లాభాలు మరియు ఆదాయాలు దాదాపు మూడు నుండి నాలుగు రెట్లు పెరిగాయి, వ్యవస్థాపకుడు జు జియాన్ చైనాలోని అత్యంత ధనవంతులలో ఒకరిగా, అలాగే ఆసియాలో అత్యంత ధనవంతులలో ఒకరిగా మారాడు.  ఫోర్బ్స్ ప్రకారం, మిస్టర్ హుయ్ వ్యక్తిగత ఆస్తి $ 10.6 బిలియన్ డాలర్లు. ఇది తరువాత ఎలక్ట్రిక్ వాహనాలు, క్రీడలు మరియు థీమ్ పార్కులు, ఆహారం మరియు పానీయాల వ్యాపారం, బాటిల్ వాటర్, కిరాణా మరియు పాల ఉత్పత్తులు వ్యాపారాలు చేపట్టినది.

కార్యకలాపాలు 
ఈ సంస్థ చైనాలోని 170 కి పైగా నగరాల్లో ప్రాజెక్టులను అభివృద్ధి చేసింది. మెయిన్‌ల్యాండ్ చైనాలోని 10 అతిపెద్ద రియల్ ఎస్టేట్ డెవలపర్‌లలో ఇది ఒకటి, మరియు గ్వాంగ్‌డాంగ్ ప్రావిన్స్‌లోని ఐదు అతిపెద్ద రియల్ ఎస్టేట్ డెవలపర్‌లలో ఒకటి

ఆర్థిక డేటా

ఎవర్‌గ్రాండే రియల్ ఎస్టేట్ వాటాదారులు 

 చైనా ఎవర్‌గ్రాండే గ్రూప్ 63.46%
 లియు లుయాంగ్జియాంగ్ మరియు చెన్ కైయున్ (గబ్బి) సుమారు 9%
 షాండోంగ్ ఎక్స్‌ప్రెస్ గ్రూప్ 5.652% (23 బిలియన్ RMB)
 సానింగ్ అప్లయన్స్ గ్రూప్ 4.7038% (20 బిలియన్ యువాన్)
 జియాయు పెట్టుబడి 1.82% (7 బిలియన్ RMB)
 షెన్‌జెన్ జెంగ్‌వీ గ్రూప్ 1.1759% (5 బిలియన్ RMB)
 గ్వాంగ్‌జౌ యిహే పెట్టుబడి 1.1759% (5 బిలియన్ RMB)
 సిచువాన్ డింగ్జియాంగ్ ఈక్విటీ ఇన్వెస్ట్‌మెంట్ ఫండ్ 1.1759% (5 బిలియన్ RMB)

 షెన్‌జెన్ హోల్డింగ్స్

మూలాలు 

చైనా కంపెనీలు
చైనా పారిశ్రామికవేత్తలు